CELEX: 62020TN0522
Language: lv
Date: 2020-08-11 00:00:00
Title: Lieta T-522/20: Prasība, kas celta 2020. gada 11. augustā – Carpatair/Komisija

9.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 378/37
            
         
      Prasība, kas celta 2020. gada 11. augustā – Carpatair/Komisija
      (Lieta T-522/20)
      (2020/C 378/47)
      Tiesvedības valoda – angļu
      
         Lietas dalībnieki
      
      
         Prasītāja: Carpatair SA (Timiş, Rumānija) (pārstāvji – J. Rivas Andrés un A. Manzaneque Valverde, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas lēmumu valsts atbalsta lietā SA.31662 – C-/2011 (ex NN/2011) – ko īstenojusi Rumānija par labu Timišoras starptautiskajai lidostai – Wizz Air;
                  
               
            
                  —
               
               
                  piespriest Eiropas Komisijai atlīdzināt tiesāšanās izdevumus, kuri radušies prasītājai.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Ar pirmo pamatu tiek apgalvota acīmredzama tiesību kļūda apstrīdētajā lēmumā attiecībā uz 2010. gada Aeronavigācijas informācijas publikācijas (AIP) selektivitāti.
                  
                              —
                           
                           
                              Kā atzinušas Rumānijas tiesas, ar 2010. gada AIP ietvertajām atlaidēm tika piešķirts valsts atbalsts Wizz Air Timišoras lidostā.
                           
                        
            
                  2.
               
               
                  Ar otro pamatu tiek apgalvota acīmredzama kļūda faktu vērtējumā un tiesību kļūda attiecībā uz secinājumu, ka vienošanās starp lidostas pārvaldītāju un Wizz Air rezultātā pēdējai minētajai netika piešķirtas nepamatotas priekšrocības.
                  
                              —
                           
                           
                              Pirmkārt, lidostas pārvaldītāja rīcība nav salīdzināma ar privāta tirgus ekonomikas dalībnieka rīcību. Otrkārt, Komisija vienošanās nepareizi izvērtēja kā izolētus faktus un neņēma vērā Tirgus ekonomikas dalībnieka testam (TED tests) būtiskus elementus. Vienošanos noslēgšanas laikā jau paredzamas notikumu attīstības rezultātā šīs vienošanās lidostas pārvaldītājam vidējā un ilgtermiņā nebija rentablas.
                           
                        
            
                  3.
               
               
                  Ar trešo pamatu tiek apgalvota tiesību kļūda, Komisijai nepildot savu rūpības pienākumu attiecībā uz prasītājas apgalvojumu par diskriminējošām cenām Timišoras lidostā.
               
            
                  4.
               
               
                  Ar ceturto pamatu tiek apgalvots, ka apstrīdētajā lēmumā ir pieļauta tiesību kļūda, neņemot vērā valsts atbalstu, kas Wizz Air tika piešķirts kā drošības maksas atlaide.